༄༅། །གཞུང་རྡོ་རྗེའི་ཚིག་རྐང་
གི་འགྲེལ་པ་རྣལ་འབྱོར་དབང་ཕྱུག་
དཔལ་ས་སྐྱ་པ་ཆེན་པོས་སྲས་རྗེ་བཙུན་
སྐུ་མཆེད་ཀྱི་དོན་དུ་མཛད་པ་བཞུགས་སོ།།
ས་ཆེན་ཀུན་དགའ་སྙིང་པོ།
215



༄༅། །རྗེ་རིན་པོ་ཆེའི་ཞབས་ལ་གུས་པས་ཕྱག་འཚལ་ལོ། །
ཨོཾ་སྭ་སྟི་སིདྡྷ། གཞུང་རྡོ་རྗེའི་ཚིག་རྐང་གི་འགྲེལ་པ། རྣལ་འབྱོར་དབང་ཕྱུག་་
དཔལ་ས་སྐྱ་པ་ཆེན་པོས་སྲས་རྗེ་བཙུན་སྐུ་མཆེད་ཀྱི་དོན་དུ་མཛད་པ། རྗེ་བཙུན་བླ་མ་་་་་
དམ་པའི་ཞབས་ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །བདག་སོགས་སེམས་་
ཅན་ཐམས་ཅད་ཐུགས་བརྩེ་བ་ཆེན་པོས་རྗེས་སུ་བཟུང་སྟེ་བྱིན་གྱིས་བརླབ་ཏུ་གསོལ།
རྩ་བ་གཞུང་ཆུང་རྡོ་རྗེའི་ཚིག་རྐང་ཡིད་བཞིན་གྱི་ནོར་བུ་རིན་པོ་ཆེ་ལ་དོན་གཉིས་ཏེ། བླ་
མ་དམ་པའི་ཞབས་ལ་ཕྱག་འཚལ་ཞིང་ལམ་འབྲས་བཤད་པར་དམ་བཅའ་བ་དང༌།
ལམ་འབྲས་ཀྱི་གཞུང་གི་དོན་ནོ། །དེ་ལ་གཉིས། ལམ་དང་འབྲས་བུའོ། །ལམ་ལ་་
གཉིས༑ ལམ་རྒྱས་བསྡུས་གསུམ་དུ་བསྟན་པ་དང༌། ཟབ་འབྲིང་གསུམ་དུ་བསྟན་
པའོ༑ །དང་པོ་ལ་གསུམ། ལམ་རྒྱས་པར་བསྟན་པ་དང༌། ལམ་འབྲིང་དུ་བསྟན་་་་་
པ༑ ལམ་མདོར་བསྡུས་ཏེ་བསྟན་པའོ། །དེའི་དང་པོ་ལ་གསུམ། འཁོར་འདས་
ཐུན་མོང་གི་ལམ་བསྟན་པ། འཁོར་ལོ་འཆམས་པ་འཇིག་རྟེན་པའི་ལམ་བསྟན་པ།
འཁོར་ལོ་བསྐོར་བ་འཇིག་རྟེན་ལས་འདས་པའི་ལམ་བསྟན་པའོ། །དེའི་དང་པོ་ལ་་་
གཞུང་ཚོམ་བུར་བཅད་ན་བདུན་ཏེ། སྣང་བ་གསུམ་དུ་བསྟན་པའི་ལམ། རྒྱུད་གསུམ་་
དུ་བསྟན་པའི་ལམ། ཚད་མ་བཞིར་བསྟན་པའི་ལམ། གདམས་ངག་དྲུག་ཏུ་བསྟན་
པའི་ལམ། སྙན་བརྒྱུད་བཞིར་བསྟན་པའི་ལམ། རྟེན་འབྲེལ་ལྔར་བསྟན་པའི་ལམ།
ཐབས་ཤེས་རབ་ཀྱི་ཕྱོགས་སུ་ལྷུང་བའི་རྣལ་འབྱོར་པའི་ལམ་གྱི་བསྲུང་བའི་བྱེ་བྲག་བསྟན་་
པའོ༑ །གཉིས་པ་འཁོར་ལོ་འཆམས་པ་ལའང་བདུན་ཏེ། ཏིང་ངེ་འཛིན་སྐྱེ་བའི་རྒྱུ་་་་་་
མདོར་བསྟན་པ་དང༌། མདོར་བསྡུས་ནས་རྒྱས་པར་བསྟན་པ། རེ་དོགས་དང་བྲལ་་་་་
བའི་ལམ་བསྟན་པ། སད་པ་བཞིར་བསྟན་པ། དྲན་པ་ཉེར་གཞག་གི་ལམ་བསྟན་པ།
དེའི་འབྲས་བུ་བསྟན་པ། མཇུག་སྡུད་བསྟན་པའོ། །གསུམ་པ་འཁོར་ལོ་བསྐོར་བ་ལ་་
བཞི༑ རྒྱུ་བསྟན་པ། རྟགས་བསྟན་པ། འབྲས་བུ་བསྟན་པ། མཇུག་སྡུད་བསྟན་
པའོ༑ །དེ་ལྟར་ལམ་རྒྱས་པ་ཆོས་བཅོ་བརྒྱད་ཀྱིས་བསྡུས་པའོ། །ལམ་འབྲིང་པོ་ལ་་་་་
དོན་ལྔ་དང༌། བསྡུས་པའི་དོན་གསུམ་ནི་འདིར་མི་གསུངས་པས་གཞན་དུ་ཤེས་སོ། །
217

ཟབ་འབྲིང་ལས། ལམ་ཟབ་མོ་བླ་མའི་ལམ། འབྲིང་དམ་ཚིག་གི་ལམ། ཐ་མ་་་་་
ལུས་སོ་སོར་བརྟགས་པའི་འགོག་པ་རྟེན་འབྲེལ་ལྔའི་ལམ་མོ།།
༈ ད་ནི་ཡན་ལག་གི་དོན་བརྗོད་པ་ནི། བླ་མ་དམ་པའི་ཞབས་པད་ལ་བཏུད་་་
དེ༑ ལམ་འབྲས་གསུང་མདོ་བྲི་བར་བྱ། ཞེས་པས་བླ་མ་དམ་པའི་ཞབས་ལ་ཕྱག་་་་་་
འཚལ་ཞིང་། ལམ་འབྲས་བཤད་པར་དམ་བཅའ་བ་བསྟན་ཏེ། དེ་ཡང་བླ་མ་རྣམ་པ་་་
བཞི་སྟེ། ཕྱིའི་སྒྲོ་འདོགས་ཡོངས་སུ་གཅོད་པར་བྱེད་པའི་བླ་མ། ནང་རང་བྱུང་གི་ཡེ་་་་
ཤེས་སྟོན་པར་བྱེད་པའི་བླ་མ།
གསང་བ་ལྷན་ཅིག་སྐྱེས་པའི་ཡེ་ཤེས་སྟོན་པར་བྱེད་པའི་
བླ་མ། མཐར་ཐུག་དེ་ཁོ་ན་ཉིད་དུ་ཆོས་ཐམས་ཅད་ཤིན་ཏུ་རྣམ་པར་དག་པའི་དེ་ཁོ་ན་་་་
ཉིད་སྟོན་པར་བྱེད་པའི་བླ་མ་རྡོ་རྗེ་སློབ་དཔོན་ནོ། །དེ་དག་ཀྱང་སྔོན་བྱུང་ལ་སྦྱར་ན།
སྤྲུལ་པའི་སྐུ་ཡེ་ཤེས་ཀྱི་སྣང་བའི་མཁའ་འགྲོ་མ་བདག་མེད་ལྷ་མོ་བཅོ་ལྔས། རྣལ་་་་་
འབྱོར་གྱི་དབང་ཕྱུག་ཆེན་པོ་ལ་དབང་བཞི་བསྐུར་བས། རྟེན་བཞི་བྱིན་གྱིས་བརླབས་ཏེ་
ས་དྲུག་མན་ཆད་ཀྱི་རྟོགས་པ་བསྐྱེད་པས། དྲིན་ཅན་གྱི་བླ་མ་སྟེ། སྐུ་ལྔ་དབྱེར་མེདམེད་་་་་
ཀྱི་བླ་མ་ལ་ཡོན་ཏན་གྱི་ཆོས་བཞི་ཚང་བ་ལ་གསུངས། རྗེས་འཇུག་སོ་སོའི་སྐྱེ་བོ་ལ་སྦྱར་
ན༑ དང་པོ་ནི། ལུས་རགས་པ་དབང་པོ་རྟེན་ཁོག་པ་དང་བཅས་པ། ཕྲ་བ་རྩའི་་་་་
འཁོར་ལོ་རང་བཞིན་གྱིས་ལྷུན་གྲུབ་ཏུ་གནས་པ་དེ་ཉིད་ལ། དེ་བཞིན་གཤེགས་པ་་་་
ཐམས་ཅད་ཀྱི་སྐུ་རྡོ་རྗེ་ཞེས་ཀྱང་བྱ་ལ། དེ་ཉིད་བུམ་པའི་དབང་གིས་བྱིན་གྱིས་བརླབས་་
ཏེ་ལུས་ཉིད་སྤྲུལ་པའི་སྐུར་སྟོན་པར་བྱེད་པ། བསྐྱེད་པའི་རིམ་པ་དབྱིབས་ཀྱི་ལམ་སྒོམ་་
པའི་རྟེན་དུ་རུང་བར་བྱས། དེ་ལ་བརྟེན་ནས་ལྟ་བ་ངོ་བོ་ཉིད་གསུམ་རྒྱུད་ལ་སྐྱེར་རུང་བ།
གྲུབ་མཐའ་འཁོར་འདས་དབྱེར་མེད་འཆར་དུ་རུང་བ། འདའ་ཀ་མ་གོང་དུ་འཕོ་བ་དང༌།
བར་དོའི་སྣང་བ་ཐམས་ཅད་ལྷར་འཆར་བ་ལ་དབང་བར་བྱས། འབྲས་བུ་རྩ་གནས་་་་་་
གྱུར་སྤྲུལ་པའི་སྐུ་ཐོབ་ཏུ་རུང་བའི་རྟེན་དུ་བྱས་ཏེ། མདོར་ན་ལམ་དབྱིབས་དེའི་སྐུ་
མདོག་རྒྱན་ཆ་ལུགས། བཞུགས་ཚུལ། ཕྱག་མཚན། རྣམ་དག །དེ་དང་འབྲེལ་་་
བའི་གྲོགས་བཟླས་པ། གཏོར་མ། སྦྱིན་སྲེག །རབ་གནས། དབང་བསྐུར་ལས་
ཚོགས་ལ་སོགས་པ། སྤྲོས་པ་ལ་དགའ་བ་ལ་ཕྲིན་ལས་བཞིའི་བར་དུ་ཚིག་གི་སྒོ་ནས་་་་་
218

སྟོན་པས། དྲིན་ཆེན་གྱི་བླ་མ་གཅིག་ཡིན་ནོ། །གཉིས་པ་ནི། རྩའི་ནང་ན་ཡི་གེ་་་་་་
སྦས་པའི་ཚུལ་དུ་ཡོད་པ་ནང་སྟེ། མགྲིན་པ་ན་ངག་འབྱུང་བའི་རྟེན་ཡི་གེ་འབྲུ་བཞི་ལྷུན་
གྲུབ་ཏུ་གནས་པ་དེ་ཉིད་ལ། དེ་བཞིན་གཤེགས་པ་ཐམས་ཅད་ཀྱི་གསུང་རྡོ་རྗེ་ཞེས་བྱ་་་་
ལ༑ དེ་ཉིད་གསང་བའི་དབང་གིས་བྱིན་གྱིས་བརླབས་ནས། ངག་ཉིད་ལོངས་སྤྱོད་་་་་
རྫོགས་པའི་སྐུར་སྟོན་པར་བྱེད། ཙཎྜ་ལཱིའི་སྔགས་ཀྱི་ལམ་བསྒོམ་དུ་རུང་བའི་ན་དུ་་་་་་
བྱས༑ དེ་ལ་བརྟེན་ནས་ལྟ་བ་རང་བྱུང་གི་ཡེ་ཤེས་བཞི་སྐྱེ་ཞིང་། གྲུབ་མཐའ་མ་་་་་་་
འདྲེས་ལ་ཡོངས་སུ་རྫོགས་པ་འཆར་ཞིང་། འདའ་ཀ་མ་འོད་གསལ་དང་། བར་དོའི་་་
སྣང་བ་ཐམས་ཅད་ཨཱ་ལི་ཀཱ་ལིའི་རྣམ་པར་འཆར་ཞིང་། འབྲས་བུ་ཡི་གེ་གནས་གྱུར་་་་་
ལོངས་སྐུ་ཐོབ་ཏུ་རུང་བའི་རྟེན་དུ་བྱས་པས། དྲིན་ཆེན་གྱི་བླ་མའོ། །གསུམ་པ་ནི།
ཁམས་བྱང་ཆུབ་སེམས་ཀྱི་ཐིག་ལེ་ལ་དོན་སྣ་ཚོགས་པའི་རང་བཞིན་དུ་གནས་པ་དེ་ལ།
དེ་བཞིན་གཤེགས་པ་ཐམས་ཅད་ཀྱི་ཐུགས་རྡོ་རྗེ་ཞེས་བྱ་ལ། དེ་ཉིད་དབང་གསུམ་པས་་
བྱིན་གྱིས་བརླབས་པས་སེམས་ཉིད་ཆོས་ཀྱི་སྐུར་སྟོན་པར་བྱེད་པ། དཀྱིལ་འཁོར་་་་་
འཁོར་ལོའི་ལམ་བསྒོམ་དུ་རུང་བའི་རྟེན་དུ་བྱས། དེ་ལ་བརྟེན་ནས་ལྟ་བ་ལྷན་ཅིག་སྐྱེས་་
པའི་ཡེ་ཤེས་དགའ་བ་བཞི་སྐྱེ་ཞིང༌། གྲུབ་མཐའ་བདེ་སྟོང་རྒྱ་ཆུང་བ་འཆར་དུ་རུང་ལ།
འདའ་ཀ་མ་ནམ་འཆི་བའི་ཚེ་རྡོ་རྗེ་སེམས་དཔའ་འབྱོན་པ་དང༌། བར་དོའི་སྣང་བ་་་་་་
ཐམས་ཅད་བྱང་ཆུབ་སེམས་ཀྱི་ཐིག་ལེའི་རྡོག་མར་འཆར་བ་ལ་དབང་ཞིང༌། འབྲས་བུ་་་་
བདུད་རྩི་གནས་གྱུར་ཆོས་ཀྱི་སྐུ་ཐོབ་པའི་རྟེན་དུ་རུང་བར་བྱས་པས། དྲིན་ཆེན་གྱི་བླ་་་་་
མའོ༑ །བཞི་པ་ནི། ལུས་ངག་ཡིད་གསུམ་ཆར་ལ་ཁྱབ་པར་འཇུག་ཅིང་དབང་བྱེད་པ།
སྙིང་པོ་ཡེ་ཤེས་རླུང་དེ་ཉིད་ལ་སྙིང་པོ་ཡེ་ཤེས་རྡོ་རྗེ་ཞེས་ཀྱང་བྱ། དེ་ཉིད་དབང་བ་བཞི་
པས་བྱིན་གྱིས་བརླབས་ནས་ལུས་ངག་ཡིད་གསུམ་ཆར་ངོ་བོ་ཉིད་སྐུར་སྟོན་པར་བྱེད་པ་་་་་
ལམ་རྡོ་རྗེའི་རྦ་རླབས་གསུམ་བསྒོམ་དུ་རུང་བའི་རྟེན་དུ་བྱས། དེ་ལ་བརྟེན་ན་ལྟ་བ་་་་
མས་བརྟན་པའི་དགའ་བ་བཞིའི་མཐར། བདེ་སྟོང་ཤིན་ཏུ་རྣམ་དག་རྒྱུད་ལ་སྐྱེ་ཞིང་གྲུབ་
མཐའ་བདེ་སྟོང་རྒྱ་ཆེ་བ་འཆར་དུ་རུང་ལ། འདའ་ཀ་མ་ཕྱག་རྒྱ་ཆེན་པོ་ནས་འཕོ་བ་དང༌།
བར་དོའི་སྣང་བ་ཐམས་ཅད་རླུང་ལྡང་འཇུག་གནས་པ་གསུམ་དུ་སྣང་ཞིང༌། དེ་ཡང་དབུ་
219

མར་རོ་གཅིག་པ་ལ་དབང་བར་བྱས། འབྲས་བུ་རླུང་གནས་གྱུར་ངོ་བོ་ཉིད་ཀྱི་སྐུ་ཐོབ་་་་་་
པའི་རྟེན་དུ་རུང་བར་བྱས་པས། དྲིན་ཅན་གྱི་བླ་མ་གཅིག་ཡིན་གསུངས། མཐར་ཐུག་
ཅེས་པ། དབང་གི་མཐར་ཐུག་བཞི་པ། དེ་བཞིན་དུ་ལམ། ལྟ་བ་གྲུབ་མཐའ་་་་་་
རྣམས་ལ་སྦྱར་ཏེ། དེ་ལས་གཞན་གོང་ན་མེད་པས་ལམ་བོགས་དབྱུང་དུ་མེད་ཅེས་བྱ་་་་་་་
བའི་དོན་ཏོ། །བླ་མ་བཞི་པོ་དེ་དབང་དང་ལམ་དང་ལྟ་བ་དང་གྲུབ་མཐའ་ལ་སོགས་པ་་་་
གང་ནས་ཀྱང་མིང་གདགས་སུ་བཏུབ་ཀྱང༌། དང་པོ་ནི། ལམ་ནས་བཏགས་ལ།
ཕྱི་མ་གསུམ་ནི་ལྟ་བ་ནས་མིང་བཏགས་ཏེ། དེའི་འཐད་པའམ་རྒྱུ་མཚན་ནི་གང་ཡང་མི་་་
གསུང་ངོ་། །འོ་ན་བླ་མ་བཞི་ཁོ་ནར་ངེས་པ་ཅི་སྟེ་སྙམ་པ་ལ། བདག་གི་ལུས་ལ་རྩ་ལ་
སོགས་པ་སྦྱང་རྒྱུའམ་བྱིན་གྱིས་བརླབ་རྒྱུ་བཞི་ཡོད་ལ། དེ་སྦྱོང་བའམ་བྱིན་གྱིས་སློབ་་་་་
པར་བྱེད་པ་ལ་བླ་མས་དཀྱིལ་འཁོར་བཞིར་བཅུག་ནས་དབང་བཞི་བསྐུར་བས། དེའི་་་་་
དོན་བསྒོམ་པ་ལ་ལམ་བཞིའི་རྟོགས་པ་བསྐྱེད་པས། དབང་དང་ལམ་སྟོན་པའི་བླ་མའང་
བཞི་ཁོ་ནར་ངེས་གསུངས། དེ་བས་ན་སྐྱོན་དང་བྲལ་ཡོན་ཏན་དང་ལྡན་པའི་བླ་མ་དེ་ལ།
བདག་ཚོགས་རྫོགས་ཤིང་དངོས་གྲུབ་འབྱུང་ལ། སྡིག་པ་འདག་ཅིང་བར་ཆད་ཐམས་་་་་
ཅད་སེལ་བའི་ཕྱིར་ཕྱག་འཚལ་ཏེ། ལམ་འབྲས་བཤད་པ་ནི་འོག་ཏུ་བྲི་བར་བྱ་ཞེས་པའོ། །
དམ་པ་ནི། དེ་ལྟ་བུའི་བླ་མ་དེས་བདག་གི་ལུས་ངག་ཡིད་གསུམ་སྙིང་པོ་ཡེ་ཤེས་དང་་་་་་
བཞི་ལ་དབང་བཞི་བསྐུར་ནས་ལམ་བཞི་བསྟན་པས། སྐུ་བཞི་ཐོབ་པའི་རྟེན་དུ་རུང་་་་་་
བར་བྱས་པས་སམ། ཡང་ན་བདག་གི་ལུས་ངག་ཡིད་གསུམ་སྙིང་པོ་ཡེ་ཤེས་བཞི་དང༌།
བདེ་བར་གཤེགས་པའི་སྐུ་གསུང་ཐུགས་རྡོ་རྗེ་བཞི་ཐ་མི་དད་པར་བསྟན་པས། དེས་་་་་
མོས་གུས་ཀྱི་བསམ་པ་ཚིམ་ནས་བླ་མ་ལ་དམ་པར་འཛིན་པའི་བློ་སྐྱེ་བས་སོ། །ཞབས་་་་་
པད་ལ་བཏུད་པ་ནི། ཕྱི་རུ་ཚོགས་ཀྱི་ཞིང་ལྷག་པའི་ལྷ་དང་ཐ་མི་དད་པ་ལ་འདུད་པ།
ནང་དུ་རྟག་ཏུ་སྙིང་གར་ཕོ་བྲང་བཅའ་བའོ། །ཡང་ན་བླ་མའི་སྐུ་ལུས་ལས་དམན་པ་་་་་
ཞབས་ཡིན་ལ། དེའི་འོག་གི་གདན་པད་མ་ལ། སྐྱོན་ཐམས་ཅད་འདག་ཅིང་ཡོན་ཏན་
ཐམས་ཅད་བསྐྱེད་པས། དྭངས་བའི་དད་པ་ཁྱད་པར་ཅན་གྱིས་ཀུན་ནས་བསླངས་ཏེ།
ལུས་ངག་ཡིད་གསུམ་གྱིས་འདུད་པའོ།།
220

༈ ད་ནི་བཤད་པར་དམ་བཅའ་བ་ལས། ལམ་འབྲས་གསུང་མདོ་བྲི་བར་བྱ།
ཞེས་པས་སྟོན་ཏེ། ལམ་ནི་འཇིག་རྟེན་དང་འཇིག་རྟེན་ལས་འདས་པའི་ལམ་གཉིས།
འཁོར་ལོ་འཆམ་པ་དང་བསྐོར་བའི་ལམ་གཉིས། དྲོད་ཀྱིས་བསྡུས་པ་དང་རྟགས་ཀྱིས་་་་་
བསྡུས་པའི་ལམ་གཉིས། ཡེ་ཤེས་འཇུག་ལྡོག་དང་རྣམ་རྟོག་འཇུག་ལྡོག་གིས་བས་་་
པའི་ལམ་གཉིས་ཏེ། རྣམ་གྲངས་ཀྱི་ཚུལ་གྱིས་བརྒྱད་དོ། །རྣམ་གྲངས་དེ་ཉིད་ལ་་་་་་་
གཞན་ལྟ་བས་བསྡུས་པ་དང༌། གྲུབ་མཐས་བསྡུས་པ་ཞེས་ཀྱང་གདགས་སོ། །དང་པོ་
ནི༑ ལམ་ལྔ་ལྟར་ན་ཚོགས་ལམ་སྦྱོར་ལམ་གཉིས་འཇིག་རྟེན་པ། མཐོང་ལམ་སྒོམ་་་་
ལམ་མཐར་ཕྱིན་གསུམ་འདས་པ། བྱང་ཆུབ་ཀྱི་ཕྱོགས་ལྟར་ན་སྣང་བ་དགྲར་ལངས་ཀྱི་་་
གཉེན་པོ་རྫུ་འཕྲུལ་གྱི་རྐང་པ་བཞི། སྟོང་པ་དགྲར་ལངས་ཀྱི་གཉེན་པོ་དྲན་པ་ཉེ་བར་་་་
བཞག་པ་བཞི། བདེ་བས་བརྒྱལ་བའི་གཉེན་པོ་ཡང་དག་པར་སྤོང་བ་བཞི་སྟེ་བཅུ་་་་་་
གཉིས་ཀྱི་དང་པོ། བུམ་དབང་ས་དྲུག་ལ་བྱང་ཆུབ་ཀྱི་ཡན་ལག་བདུན། གསང་དབང་
ས་བཞི་དབང་པོ་ལྔ། ཤེས་རབ་ཡེ་ཤེས་ས་གཉིས། སྟོབས་ལྔ།
བཞི་པ་ས་ཕྱེད་ལ་་
འཕགས་པའི་ལམ་ཡན་ལག་བརྒྱད་དེ་ཉེར་ལྔ་འདས་པའོ། །རྟེན་འབྲེལ་ལྔ་ལྟར་ན།
ཕྱི་རྟེན་འབྲེལ་ལ་སོགས་དང་པོ་གསུམ་འཇིག་རྟེན་པ། རྟེན་འབྲེལ་ལྔ་ཀས་འགྲོ་བ་་་་་
འདས་པའོ། །དབང་ལྟར་ན་ཐུན་བཞི་ཚད་དང་གྲངས་ཅན་དུ་ལེན་པ་དང་པོ་འཇིག་རྟེན་་
པ༑ ཐུན་ཚད་མེད་པར་ལེན་པ་འདས་པའོ། །ལམ་ལྟར་ན། འདུས་པ་གསུམ་ཅར་་
ཅི་རིགས་པར་འཇུག་པ་དབྱིབས་ཀྱི་ལམ། དང་པོ་ལ། གཙོ་བོར་འཇུག་པ་ཙཎྜཱ་ལཱི།
བར་པ་ལ་གཙོ་བོར་འཇུག་པ་དཀྱིལ་འཁོར་འཁོར་ལོ། ཐ་མ་ལ་གཙོ་བོར་འཇུག་པ་རྡོ་་་་
རྗེའི་རྦ་རླབས་ཏེ། མདོར་ན་ལམ་བཞིས་འགྲོ་བ་དང་པོ། ས་དྲུག་དང༌། བཞི་དང་།
གཉིས་དང༌། ཕྱེད་ལ་ལུས་ཀྱི་དཀྱིལ་འཁོར་ལ་སོགས་པ་དབང་བཞིས་འགྲོ་བ་འདས་པ།
བླ་མ་ལྟར་ན། ན་མི་འཕོ་བ་དང་པོ། ན་འཕོ་བ་འདས་པ་སྟེ། དེའང་བུམ་དབང་ས་་
དྲུག་ལ། སྤྲུལ་སྐུའི་བླ་མ་འཇུག་ཅེས་པ་ལ་སོགས་པ་བཞི་སྦྱར་རོ། །ཉམས་ལྟར་ན།
རིམ་པ་ཡིན་མིན་དང་ཉམས་སྐྱོན་ཅན་དང་སྐྱོན་མེད་འདྲེ་ཞིང་སྐྱེ་བ་དང་པོ། རིམ་པ་་་་་
བཞིན་སྐྱེ། མཐར་ཆགས་སུ་སྐྱེ། སྐྱོན་མེད་དུ་སྐྱེ་བ་འདས་པ། ལྟ་གྲུབ་ལྟར་ན།
221

མི་གསལ་ཞིང་མི་བརྟན་པར་སྐྱེ་བ་དང་པོ། གསལ་ཞིང་བརྟན་པར་སྐྱེ་བ་འདས་པ་སྟེ།
མདོར་ན་འཇིག་རྟེན་པའི་ལམ་མན་ཆད་དུ་ཇི་ལྟ་བུའི་ཉམས་བཟང་པོ་ཞིག་སྐྱེས་ཀྱང༌།
ལུས་ཟག་པ་དང་བཅས་པ་ལེན་ཞིང༌། སྲིད་པའི་སྡུག་བསྔལ་དང༌། ཚོར་བ་དྲག་པོ་་་་་
ཐམས་ཅད་འགག་མི་ནུས་ཤིང༌། ཁམས་གསུམ་ཟག་བཅས་ཀྱི་སྡུག་བསྔལ་ལས་མ་་་་་་
འདས་པས། འཇིག་རྟེན་པ་ཞེས་བྱ་ལ། ས་དང་པོ་ཡན་ཆད་ལས་ཀྱིས་འཕངས་པའི་་་་
ལུས་མི་ལེན་ཞིང༌། སྲིད་པའི་སྡུག་བསྔལ་དང༌། ཚོར་བ་དྲག་པོ་ཐམས་ཅད་འགགས་་
ཤིང་ལུས་ཀྱི་དཀྱིལ་འཁོར་ལ་སོགས་པ་མངོན་དུ་གྱུར་ཏེ། ཉམས་ཅི་སྐྱེས་ཐམས་ཅད་
ཟག་མེད་ཀྱི་ཡེ་ཤེས་སུ་སྐྱེ་བའི་ཕྱིར། འདས་པའི་ལམ་ཞེས་བྱའོ། །འཁོར་ལོ་འཆམ་་་
པ་ནི། འཇིག་རྟེན་པའི་ལམ་མན་ཆད